ΓΡΑΠΤΗ ΕΡΩΤΗΣΗ E-1732/01

υποβολή: Isidoro Snchez Garca (ELDR) προς την Επιτροπή

(14 Ιουνίου 2001)

Θέμα: Μεγάλα εμπορικά κέντρα (αθέμιτος ανταγωνισμός)

Με την εξαίρεση ορισμένων κρατών μελών, στα οποία απαγορεύεται σαφώς, έχει γενικευθεί η εγκατάσταση βενζινάδικων στα μεγάλα εμπορικά κέντρα που, σε ορισμένες περιπτώσεις, μπορούν να λειτουργήσουν με μικρότερο κέρδος, ή να προβούν σε πρακτικές ντάμπινγκ, προκειμένου να ρίξουν τις τιμές και να προσελκύσουν πελάτες, πράγμα που δημιουργεί καταστάσεις αθέμιτου ανταγωνισμού με τις συνεπαγόμενες ζημίες για τους καταναλωτές και ταπόλοιπα μικρά βενζινάδικα

1. Μπορεί η Επιτροπή να μας ενημερώσει εάν έχει εγκρίνει κάποια σύσταση προς τα κράτη μέλη για να αποφευχθούν αυτές οι πιθανές πρακτικές, ή ποια μέτρα ελέγχου έχει προβλέψει να λάβει προς αυτή την κατεύθυνση;

2. Μπορεί η Επιτροπή να μας ενημερώσει ποια συγκεκριμένα μέτρα θα λάβειπέρ της προάσπισης των συμφερόντων των καταναλωτών και της διαφάνειας της τιμής των καυσίμων στα βενζινάδικα των μεγάλων εμπορικών κέντρων;

Απάντηση του κ. Monti εξ ονόματος της Επιτροπής

(24 Ιουλίου 2001)

Η Επιτροπή δεν έχει εκδώσει καμία σύσταση προς τα κράτη μέλη για την πρόληψη της εγκατάστασης πατηρίων πώλησηςγρών καυσίμων (βενζινάδικων) στα μεγάλα εμπορικά κέντρα, τα οποία, σε ορισμένες περιπτώσεις, ακολουθούν πολιτική μείωσης των τιμών λιανικής πώλησης, ούτε έχει την πρόθεση να λάβει οποιαδήποτε μέτρα ελέγχου προς αυτή την κατεύθυνση.

Κατά γενικό κανόνα, η Επιτροπή πιστεύει ότι η παρουσία νεο-εμφανιζομένων και ανεξάρτητων, μη ολοκληρωμένων εταιριών, έχει ουσιαστική σημασία για τη διατήρηση και τη βελτίωση της ανταγωνιστικής πίεσης στις αγορές λιανικής πώλησηςγρών καυσίμων. Στο ανακοινωθέν τύπου της 2ας Οκτωβρίου 2000(1), η Επιτροπή τόνισε ότι η πείρα των κρατών μελών δείχνει ότι οι αγορές στις οποίες είναι παρούσες ανεξάρτητες, μη ολοκληρωμένες επιχειρήσεις με αντισταθμιστική αγοραστική δύναμη, παρουσιάζουν κατά κανόνα ανταγωνιστικότερες επιδόσεις σε σύγκριση με αγορές στις οποίες είναι παρούσες μόνο ολοκληρωμένες εταιρίες πετρελαίου. Η Γαλλία και το Ηνωμένο Βασίλειο αποτελούν χαρακτηριστικά παραδείγματα κρατών μελών στα οποία έχει αποδειχθεί ότι οιπεραγορές εισέρχονται με επιτυχία στις αγορές στο επίπεδο της λιανικής πώλησης.

Επιπλέον, οι αγορές λιανικής πώλησηςγρών καυσίμων έχουν την τάση να είναι παρούσες σε περιφερειακή ή, το πολύ, εθνική κλίμακα. Οι επιπτώσεις των περιορισμών ανταγωνισμού ενδέχεται, κατά συνέπεια, να λαμβάνουν χώρα κυρίως εντός ενός μόνο κράτους μέλους. Σ'αυτή την περίπτωση, φαίνεται ότι τα ζητήματα στα οποία αναφέρεται το Αξιότιμο Μέλος του Κοινοβουλίου εμπίπτουν κυρίως στην αρμοδιότητα των εθνικών αρχών και όχι της Επιτροπής.

Τέλος, θα πρέπει να τονιστεί ότι οι επιχειρήσεις έχουν, δυνάμει των κοινοτικών κανόνων ανταγωνισμού, την ελευθερία να πωλούν σε οποιαδήποτε τιμή αποφασίζουν. Η κοινοτική νομοθεσία του ανταγωνισμού δεν τους απαγορεύει, επομένως, να πωλούν σε χαμηλές τιμές για να προσελκύσουν τους καταναλωτές. Μόνο σε περίπτωση επιχειρήσεων που έχουν δεσπόζουσα θέση, μπορεί να περιοριστεί, μέχρις ενός ορισμένου σημείου, αυτή η ελευθερία.

Η Επιτροπή δεν έχει την πρόθεση να λάβει κανένα συγκεκριμένο μέτρο όσον αφορά τη διαφάνεια των τιμών τωνγρών καυσίμων στα πρατήρια λιανικής πώλησής τους. Πιστεύει ότι ο καλύτερος τρόπος προώθησης των συμφερόντων των καταναλωτών στην αγορά τωνγρών καυσίμων, είναι να εξασφαλίσει ότι δενπάρχει στρέβλωση του ανταγωνισμού στην Κοινότητα.

(1) IP/00/1090.